A szezon az előző évhez képest öttel több, tizenhárom versenyből állt, melyek mindegyikét oválpályán rendezték. A bajnoki címet az amerikai Sam Hornish, Jr. szerezte meg, aki három győzelmet aratott. Hiába végzett négyszer is az élen Buddy Lazier, kevésbé kiegyensúlyozott teljesítménye miatt csak második lett. Az Indy 500-on a brazil Hélio Castroneves diadalmaskodott, pályafutása során először.